ନାଫ୍ଟିଫାଇନ  (ଇଂରାଜୀ ଭାଷାରେ ), ନାଫ୍ଟିନ ଏହାର ବିକ୍ରୟ ନାମ, ଏକ କବକରୋଧୀ ଔଷଧ ଯାହା ଖେଳୁଆଡ଼ ପାଦ, ଜୋକ ଗଲୁ  , ଓ ରିଙ୍ଗ ୱର୍ମ ରୋଗମାନଙ୍କର ଚିକିତ୍ସା ପାଇଁ ବ୍ୟବ‌ହୃତ ହୁଏ  । କ୍ୟାଣ୍ଡିଡିଆସିସ୍ ନିମନ୍ତେ ଏହାର କିଛି ଉପକାର ମିଳୁଥିଲେ ମଧ୍ୟ ଏହାଠାରୁ ଅନ୍ୟ ଭଲ ଔଷଧ ମିଳେ । ଏହା କ୍ରିମ ବା ଜେଲି ଆକାରରେ ଚର୍ମରେ ଲଗାଯାଏ । ପାର୍ଶ୍ୱ ପ୍ରତିକ୍ରିୟା ୫%ରୁ କମ୍ ଲୋକଙ୍କଠାରେ ଘଟିଥାଏ । ଏଥିରେ ଉତ୍ତେଜନା, ଲାଲ ରଙ୍ଗ, ଗଲୁ, ଜଳିବା ଏବଂ ଆଲର୍ଜି ପ୍ରତିକ୍ରିୟା ହୋଇପାରେ । ଗର୍ଭାବସ୍ଥାରେ କ୍ଷତିର କୌଣସି ପ୍ରମାଣ ନାହିଁ, ଯଦିଓ ଏହିପରି ବ୍ୟବହାର ଭଲ ଭାବରେ ଅଧ୍ୟୟନ କରାଯାଇ ନାହିଁ । ଏହା ଟର୍ବିନାଫାଇନ୍ ସହିତ ସମତୁଲ ଏବଂ ଷ୍ଟେରୋଲ୍ ବାୟୋସିନ୍ଥେସିସ୍ ଅବରୋଧ କରି କାମ କରେ ବୋଲି ବିଶ୍ୱାସ କରାଯାଏ । ୧୯୮୮ରେ ଯୁକ୍ତରାଷ୍ଟ୍ରରେ ଚିକିତ୍ସା କ୍ଷେତ୍ରରେ ବ୍ୟବହାର ପାଇଁ ନାଫ୍ଟିଫାଇନ ଅନୁମୋଦିତ ହୋଇଥିଲା । ଯୁକ୍ତରାଷ୍ଟ୍ରରେ ୨୦୨୧ ସୁଦ୍ଧା ୪୫ ଗ୍ରାମ ଟ୍ୟୁବର ମୂଲ୍ୟ ପ୍ରାୟ ୮୫ ଡଲାର ଥିଲା । ଯୁକ୍ତରାଜ୍ୟରେ ଏହା ଉପଲବ୍ଧ ନୁହେଁ 